CELEX: 62021CN0174
Language: fi
Date: 2021-03-21 00:00:00
Title: Asia C-174/21: Kanne 21.3.2021 – Euroopan komissio v. Bulgarian tasavalta

31.5.2021   
            
            
               FI
            
            
               Euroopan unionin virallinen lehti
            
            
               C 206/18
            
         
      Kanne 21.3.2021 – Euroopan komissio v. Bulgarian tasavalta
      (Asia C-174/21)
      (2021/C 206/23)
      Oikeudenkäyntikieli: bulgaria
      
         Asianosaiset
      
      
         Kantaja: Euroopan komissio (asiamiehet: I. Zalogin ja M. Noll-Ehlers)
      
         Vastaaja: Bulgarian tasavalta
      
         Vaatimukset
      
      Kantaja vaatii, että unionin tuomioistuin:
      
                  —
               
               
                  toteaa, että Bulgarian tasavalta on jättänyt noudattamatta SEUT 260 artiklan 1 kohdan mukaisia velvoitteitaan seuraavilla alueilla ja seuraavissa taajamissa: BG0001 Sofian taajama, BG0002 Plovdivin taajama, BG0004 Pohjoinen, BG0005 Lounas ja BG0006 Kaakko, kun se ei ole toteuttanut unionin tuomioistuimen 5.4.2017 antaman tuomion komissio v. Bulgaria (C 488/15, EU:C:2017:267) noudattamisen edellyttämiä toimenpiteitä,
               
            
                  —
               
               
                  velvoittaa Bulgarian tasavallan maksamaan komissiolle kiinteämääräisen korvauksen, jonka määrä on 3 156 euroa päivässä, 5.4.2017 annetun tuomion komissio v. Bulgaria (C 488/15, EU:C:2017:267) antamispäivästä siihen asti, kunnes tuomio annetaan nyt esillä olevassa asiassa, tai jos tuomion noudattamatta jättäminen päättyy aiemmin, viimeisen noudattamatta jättämisvuoden 31.12. saakka; joka tapauksessa tämän kiinteämääräisen korvauksen määrän olisi oltava vähintään 653 000 euroa
               
            
                  —
               
               
                  velvoittaa Bulgarian tasavallan maksamaan komissiolle seuraamusmaksun, jonka määrä on 5 677,20 euroa päivässä, kunkin ilmanlaatualueen osalta nyt esillä olevassa asiassa annettavan unionin tuomioistuimen tuomion antamispäivästä siihen vuoteen saakka, jolloin 5.4.2017 annettua tuomiota komissio v. Bulgaria (C 488/15, EU:C:2017:267) noudatetaan täysimääräisesti, ja
               
            
                  —
               
               
                  velvoittaa Bulgarian tasavallan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Bulgarian tasavalta ei ole toteuttanut unionin tuomioistuimen asiassa C-488/15 antaman tuomion noudattamisen edellyttämiä toimenpiteitä ja edelleen laiminlyö (i) ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan, tarkasteltuna yhdessä sen liitteen XI kanssa, mukaisia velvoitteitaan ja (ii) kyseisen direktiivin 23 artiklan mukaisia velvoitteitaan.